open-index/open-wikipedia-markdown huggingface dataset:
Αυγούστα της Βυρτεμβέργης, πριγκίπισσα του Τουρν ουντ Τάξις

Η **Αυγούστα** (γερμ. *Auguste von Württemberg*, 30 Οκτωβρίου 1734 - 4 Ιουνίου 1787) του Οίκου της Βυρτεμβέργης ήταν δούκισσα της Βυρτεμβέργης και με το γάμο της έγινε πριγκίπισσα του Τουρν και Τάξις.

## Βιογραφία
Η *Αυγούστα Ελισάβετ* γεννήθηκε στις 30 Οκτωβρίου 1734 στη Στουτγάρδη και ήταν το έκτο παιδί και η μόνη κόρη του Κάρολου Αλέξανδρου της Βυρτεμβέργης και της Μαρίας Αυγούστας, κόρης του Ανσέλμου Φραγκίσκου του Τουρν και Τάξις.

## Οικογένεια
Στις 3 Σεπτεμβρίου 1753 παντρεύτηκε τον εξάδελφό της, Κάρολο Άνσελμο, 4ο Πρίγκιπα του Τουρν και Τάξις, στη Στουτγάρδη. Απέκτησαν οκτώ παιδιά:
* Μαρία Θηρεσία (1757 - 1776), παντρεύτηκε τον Κραφτ Ερνέστο του Έττινγκεν-Βάλενσταϊν. Απέκτησαν 1 παιδί.
* Σοφία Φρειδερίκη (1758 - 1800), παντρεύτηκε: 1) τον Ιερόνιμ Βινκέντυ Ραντζίβιου. Απέκτησαν 1 παιδί· 2) τoν πρίγκιπα Αντρέι Καζανόβσκι, δεν απέκτησαν παιδιά· και 3) τον κόμη Μικολάι Οστρορόγκ, δεν απέκτησαν παιδιά.
* Φραγκίσκος Ιωάννης Νέπομουκ (1759 - 1760).
* Έρρικα Καρολίνα (1762 - 1784), παντρεύτηκε τον Ιωάννη Αλοΰσιο Β΄ του Έττινγκεν-Έττινγκεν και Έττινγκεν-Σπίλμπεργκ. Απέκτησαν 2 παιδιά.
* *Αλέξανδρος* Κάρολος (1763 - 1763).
* Φρειδερίκη Δωροθέα (1764 - 1764).
* Κάρολος Αλέξανδρος (1770 - 1827), παντρεύτηκε τη Θηρεσία του Μεκλεμβούργου-Στρέλιτς. Απέκτησαν 7 παιδιά.
* Φρειδερίκος Ιωάννης Νέπομουκ (1772 - 1805).

Απεβίωσε στις 4 Ιουνίου 1787 στο Χόρνμπεργκ σε ηλικία 52 ετών. Τάφηκε στην εκκλησία του Ανακτόρου Λούντβιχσμπουργκ.

## Πρόγονοι

## Τίτλοι
*30 Οκτωβρίου 1734 – 3 Σεπτεμβρίου 1753: *Η Δουκική Γαληνοτάτη Υψηλότητα* Δούκισσα Αυγούστα της Βυρτεμβέργης
*3 Σεπτεμβρίου 1753 – 17 Μαρτίου 1773: *Η Δουκική Γαληνοτάτη Υψηλότητα* Η Κληρονομική Πριγκίπισσα του Τουρν και Τάξις
*17 Μαρτίου 1773 – 1776: *Η Δουκική Γαληνοτάτη Υψηλότητα* Η Πριγκίπισσα του Τουρν και Τάξις
*1776 – 4 Ιουνίου 1787: *Η Δουκική Γαληνοτάτη Υψηλότητα* Πριγκίπισσα Αυγούστα του Τουρν και Τάξις, Δούκισσα της Βυρτεμβέργης

## Παραπομπές


* Wilson, Peter H. (2004). "Women and Imperial Politics: The Württemberg Consorts 1674–1757" in *Queenship in Europe 1660–1815: The Role of the Consort*. Clarissa Campbell Orr (ed.). Cambridge University Press. .

Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Δούκισσες της Βυρτεμβέργης
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Παλαιολάνθη Ηλείας

Η **Παλαιολάνθη** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 332 μέτρων, το οποίο βρίσκεται σε απόσταση 13 χιλιόμετρα Α. από την Αμαλιάδα, 15 χιλιόμετρα Β. από τον Πύργο και 5 χιλιόμετρα Ν.-ΝΔ. από το Περιστέρι. Αναφέρεται επίσημα το 1908 να προσαρτάται στον τότε δήμο Πηνειΐων με την ονομασία *Παληολάνθη*, η οποία το 1940 διορθώθηκε σε Παλαιολάνθη. Σύμφωνα με το Σχέδιο Καλλικράτης μαζί με το Περιστέρι και τα Αστεραίικα αποτελούν την τοπική κοινότητα Περιστερίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 11 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Άγιος Ανδρέας Ηλείας

Την ονομασία **Άγιος Ανδρέας** φέρουν οι εξής τρεις οικισμοί της Ηλείας:

**Άγιος Ανδρέας Κατακόλου Ηλείας
**Άγιος Ανδρέας Κορακοχωρίου Ηλείας
**Άγιος Ανδρέας Τσιπιανών Ηλείας

## Δείτε επίσης
* Άγιος Ανδρέας (αποσαφήνιση)
Αλεξανδρινή της Πρωσίας (1915-1980)

Η **Αλεξανδρινή της Πρωσίας** (γερμ. *Alexandrine von Preußen*, 7 Απριλίου 1915 - 2 Οκτωβρίου 1980) ήταν πριγκίπισσα της Πρωσίας.

## Βιογραφία
Η *Αλεξανδρινή Ειρήνη* γεννήθηκε στις 7 Απριλίου 1915 στο Παλάτι του Διαδόχου στο Βερολίνο, και ήταν το πέμπτο παιδί και η μεγαλύτερη κόρη του Γουλιέλμου, Διαδόχου Πρίγκιπα της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν. Το δεύτερο όνομά της, *Ειρήνη*, της δόθηκε από την ελληνική λέξη «ειρήνη», πιθανώς λόγω της γέννησής της κατά το δεύτερο έτος του Α΄ Παγκοσμίου Πολέμου. Στην οικογένειά της ήταν γνωστή με το χαϊδευτικό όνομα *Αντίνι*.

Η Αλεξανδρινή γεννήθηκε με σύνδρομο Ντάουν. Σε αντίθεση με άλλα βασιλικά παιδιά με ειδικές ανάγκες, η Αλεξανδρινή δεν ήταν κρυμμένη. Βρισκόταν πάντα σε επίσημες οικογενειακές φωτογραφίες και εκδηλώσεις. Φροντίζονταν κυρίως από τη νοσοκόμα της, Σέλμα Μπόις. Ως έφηβη, η Αλεξανδρινή σπούδασε στο ειδικό σχολείο Τρύπερσε, ένα σχολείο αφιερωμένο στην εκπαίδευση νεαρών γυναικών με ειδικές ανάγκες.

Έζησε το μεγαλύτερο μέρος της ζωής της στη Βαυαρία, πρώτα στο Πέκινγκ και αργότερα κοντά στη λίμνη Στάρνμπεργκ. Την επισκεπτόταν εκεί συχνά η οικογένειά της, ιδιαίτερα ο αδελφός της, Λουδοβίκος Φερδινάνδος.

Πέθανε στις 2 Οκτωβρίου 1980 στο Στάρνμπεργκ σε ηλικία 65 ετών. Είναι θαμμένη στο Κάστρο Χοεντσόλλερν.

## Τίτλοι
*7 Απριλίου 1915 - 2 Οκτωβρίου 1980: *Η Βασιλική Υψηλότητα* Πριγκίπισσα Αλεξανδρινή της Πρωσίας

## Πρόγονοι

## Παραπομπές


Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Πετρούλες Ηλείας

Οι **Πετρούλες** είναι πεδινό χωριό της Ηλείας στην Περιφερειακή Ενότητα Ηλείας.

## Γενικά στοιχεία
Οι Πετρούλες βρίσκονται δίπλα στα δυτικά παράλια της Πελοποννήσου, σε υψόμετρο 20 μέτρων. Το χωριό απέχει 6 χιλιόμετρα νοτιοδυτικά από την Αμαλιάδα και μόλις 2 χιλιόμετρα νοτιοδυτικά από τον Καρδαμά με τον οποίο χωρίζονται από την ΕΟ Πάτρας - Πύργου. Βόρεια και δυτικά του περνάει ο χείμαρρος Λατίφη που καταλήγει λίγο μετά δίπλα και νότια  στο Παλούκι και το λιμάνι του. Αναφέρεται επίσημα για πρώτη φορά ως ξεχωριστός οικισμός το 1951 να απογράφονται στην τότε κοινότητα Καρδαμά. Σύμφωνα με το Σχέδιο Καλλικράτης μαζί με τον Καρδαμά αποτελούν την τοπική κοινότητα Καρδαμά που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 29 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κόμητες του Άντεχς

Ο **Οίκος του Άντεχς**, γερμ. Haus von Andechs ήταν ένας Οίκος Γερμανών πριγκίπων από τον 12ο ως τον 13ο αι. Οι κόμητες του Ντήσεν-Άντεχς (1100-1180) απέκτησαν περιοχές στη βόρειο Δαλματία, στην Αδριατική ακτή, όπου έγιναν μάργαρβοι της Ίστρια και τελικά δούκες του βραχύβιου δουκάτου της Μερανίας (1180-1248), που ανήκε στη Γερμανική επικράτεια.

## Γενεαλογία του Οίκου του Άντεχς

## Πηγές
* Marek, Miroslav. "Genealogy". Genealogy EU.

## Εξωτερικοί σύνδεσμοι
* 

Κατηγορία:Οίκος του Άντεχς
Μπέρτολντ της Μερανίας

Ο **Μπέρτολντ Δ΄**, γερμ. Berthold IV von Andechs από τον Οίκο του Άντεχς ήταν μάργραβος της Ίστρια και Καρνιόλα (ως Μπέρτολντ Β΄) και κόμης του Άντεχς (ως Μπέρτολντ Δ΄). Από το 1180/82 περίπου δημιούργησε τον τίτλο *δούκας της Μερανίας*, που αναφερόταν στις ακτές της Αδριατικής του κόλπου Κβάρνερ, τις οποίες είχαν κατακτήσει οι πρόγονοί του στη δεκαετία του 1060 και προσάρτησαν στην Ίστρια και Καρνιόλα. 

## Βιογραφία
Ήταν ο πρώτος γιος (μόνος από τον 1ο γάμο) του Μπέρτολντ Α΄ μαργράβου της Ίστρια και της 1ης συζύγου του Χέντβιχ των Βίττελσμπαχ, κόρης του Όθωνα Δ΄ κόμη του Σάιερν.

## Οικογένεια
Νυμφεύτηκε περί το 1180 την Αγνή των Βέττιν, κόρη του Ντέντο Γ΄ μαργράβου της Λουσατίας και είχε τέκνα:
* Όθων Α΄ π.1180-1234, δούκας της Μερανίας. Νυμφεύτηκε την κόμισσα της Βουργουνδίας.
** Όθων Γ΄ π.1218-1248, κόμης της Βουργουνδίας.
* Έκμπερτ απεβ. 1237, επίσκοπος του Μπάμπεργκ από το 1203, κηδεμόνας του ανιψιού του Όθωνα Β΄ από το 1234.
* Ερρίκος Β΄ απεβ. 1228, μάργραβος της Ίστρια & Καρνιόλα από το 1204. Νυμφεύτηκε τη Σοφία του Βάισελμπουργκ, κληρονόμο των κτήσεων στη Μαρκιωνία Βίντικ & στη Μέτικα.
* Χέντβιχ 1174-1243, παντρεύτηκε τον Ερρίκο Α΄ των Πιαστ-Σιλεσίας τον *Γενειοφόρο*, δούκα της Σιλεσίας. Έγινε υψηλή δούκισσα της Πολωνίας το 1232 και αγία από την Καθολική Εκκλησία το 1267. 
* Γερτρούδη απεβ. 1213, παντρεύτηκε τον Ανδρέα Β΄, αδελφό του Εμέρικ της Ουγγαρίας, το 1206· φονεύθηκε.
* Αγνή απεβ. 1201, παντρεύτηκε τον Φίλιππο Β΄ της Γαλλίας το 1195, αλλά την αποκήρυξε το 1200.
* Μπέρτολντ απεβ. 1251, πατριάρχης της Ακουιλέια από το 1218.
* Ματίλντα/Μέχτιλντ απεβ. 1254, παντρεύτηκε τον Ένγκελμπερτ Γ΄ κόμη της Γκορίτσια.

## Αναφορές σε πηγές


## Πηγές
*  G. A. Loud, ed. (2010), The Crusade of Frederick Barbarossa: The History of the Expedition of the Emperor Frederick and Related Texts, Ashgate, pp. 61–62; Jonathan Lyon (2013), Princely Brothers and Sisters: The Sibling Bond in German Politics, 1100–1250, Ithaca and London: Cornell University Press, p. 154 n. 10.

Κατηγορία:Οίκος του Άντεχς
Γραμμή Αμβρακικού-Παγασητικού

μικρογραφία|Το οριοθετημένο σύνορο της Ελλάδας σύμφωνα με την γραμμή Αμβρακικού-Παγασητικού, απεικονισμένο σε χάρτη της εποχής.

Η **γραμμή Αμβρακικού-Παγασητικού** ήταν το χερσαίο σύνορο του Βασιλείου της Ελλάδας και της Οθωμανικής Αυτοκρατορίας από το 1832 μέχρι την προσάρτηση της Θεσσαλίας το 1881. Ονομάστηκε από τους δύο κόλπους (τον Αμβρακικό και τον Παγασητικό), ενώ το εναλλακτικό της όνομα προέρχεται από τις δύο πόλεις που ανήκαν στην Οθωμανική Αυτοκρατορία και βρίσκονταν λίγο βορειότερα από τη συνοριογραμμή.

Το σύνορο είχε προταθεί από τις Μεγάλες Δυνάμεις στο πρωτόκολλο του Λονδίνου το 1829 ως το βόρειο σύνορο ενός αυτόνομου ελληνικού κράτους υπό οθωμανική κυριαρχία, αλλά με την πλήρη ανεξαρτησία της Ελλάδας που συμφωνήθηκε στο πρωτόκολλο του Λονδίνου το 1830, τα σύνορα μειώθηκαν στην γραμμή Ασπροποτάμου-Σπερχειού. Με το πρωτόκολλο του Λονδίνου το 1832, το βόρειο σύνορο της Ελλάδας επανήλθε στην γραμμή Αμβρακικού-Παγασητικού, κάτι που επιβεβαιώθηκε με την συνθήκη της Κωνσταντινούπολης.

## Παραπομπές


## Δείτε επίσης
* Συνθήκη του Λονδίνου (1864), με την οποία έγινε και επίσημα η ένωση των Επτανήσων με την Ελλάδα.

## Εξωτερικοί σύνδεσμοι
* ГЪРЦИЯ. Баварократия (1833 – 1843) (στα βουλγαρικά)

Κατηγορία:Ιστορία της Ελλάδας
Κατηγορία:Σύνορα της Ελλάδας
Παναγία Ηλείας

*Για σύνωνυμους οικισμούς στην Ελλάδα δείτε το λήμμα: [[Παναγία (αποσαφήνιση)]]*

Η **Παναγία** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 78 μέτρων.

## Γεωγραφία-ιστορία
Η Παναγία βρίσκεται νοτιοανατολικά της Αμαλιάδας σε απόσταση μόλις 2,5 χιλιομέτρων από το κέντρο της πόλης. Έχει αναπτυχθεί γύρω από τη Μονή Φραγκαβίλλα η οποία χρονολογείται μέσα 11ου αιώνα και είναι ένα από τα πιο γνωστά μνημεία της χριστιανικής αρχιτεκτονικής στην Ηλεία. Είναι κτισμένη σε μεγάλο πλάτωμα, με πολλά δένδρα καθώς και με θέα τον κάμπο της Ηλείας, το κάστρο Χλέμουτσι, τη Ζάκυνθο και το λόφο της Σκαφιδιάς. Το καθολικό της μονής είναι σταυροειδής με τρούλο, αφιερωμένη στη Κοίμηση της Θεοτόκου και από 1921 έχει κηρυχθεί αρχαίο μνημείο.

Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στον τότε δήμο Αμαλιάδος. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 122 κατοίκους.

## Εξωτερικοί σύνδεσμοι
* Ο Ιερός Ναός Κοιμήσεως της Θεοτόκου - Μονή Φραγκαβίλλα  από τον ιστότοπο Οδυσσεύς του Υπουργείου Πολιτισμού και Αθλητισμού  
* Αμαλιάδα - Φραγκαβίλλα στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Ιάμβουλος

Ο **Ιάμβουλος** () ήταν αρχαίος Έλληνας έμπορος και ο πιθανός συγγραφέας ενός ουτοπικού μυθιστορήματος σχετικά με τις περίεργες μορφές και μορφές των κατοίκων των "Νησιών του Ήλιου".

Η δουλειά του δεν επέζησε στο πρωτότυπο, αλλά μόνο ως θραύσμα στον Διόδωρο Σικελιώτη *[[Ιστορική Βιβλιοθήκη]]*(II, 55 - 60). Ο Διόδωρος, ο οποίος φαίνεται μόνο να έχει μεταγράψει τον Ιάμβουλο στην περιγραφή του για τους Άραβες , αναφέρει ότι ο Ιάμβουλος έγινε σκλάβος από τους Αιθίοπες και τον έστειλαν σε ένα ευτυχισμένο νησί στις ανατολικές θάλασσες, όπου απέκτησε τις γνώσεις του. Ολόκληρη η αφήγηση, ωστόσο, έχει την εμφάνιση μιας φαντασίας, και η περιγραφή που έδωσε ο Ιάμβουλος για την Ανατολή, την οποία πιθανότατα δεν είχε δει ποτέ, δεν αποτελούσε παρά υπέροχα παράλογα.

Ο Ιάμβουλος αναφέρεται στο σατιρικό μυθιστόρημα *[[Αληθής Ιστορία]]* από τον Λουκιανό ως συγγραφέας "πολλά εκπληκτικά πράγματα για τον Ατλαντικό Ωκεανό". Εμφανίζεται στον πρόλογο ως έμπνευση. Ο Λουκιανός παρατηρεί ότι οι ιστορίες του Ιάμβουλου ήταν προφανώς αναληθείς, αλλά δεν ήταν δυσάρεστες για αυτό. Η *Αληθής ιστορία* παρουσιάζεται ως μια σάτιρα των εν λόγω χαρακτηρων όπως αυτά του Ιάμβουλου και του Κτησία, ενός συγγραφέα που έγραψε έναν απολογισμό της Ινδίας τον 5ο αιώνα π.Χ., που ήταν εξίσου γεμάτη από άγρια αξιώσεις, όπως τα ανθρώπινα όντα που ειχαν ένα γιγαντιαίο πόδι που χρησιμοποιείται ως ομπρέλα ενάντια στον ήλιο που ηταν πολύ πιο καυτός από ότι ήταν γνωστός στη Δύση.

## Δείτε επίσης

* *[[Η Πόλη του Ήλιου]]*
* *[[Αληθής Ιστορία]]*
* *[[Τα ταξίδια του Γκιούλιβερ]]*

## Παραπομπές


## Περαιτέρω ανάγνωση
*
*
*
**"True History & Lucius or The Ass"* by Lucian, translated by Paul Turner, Indiana University Press, 1974.

Κατηγορία:Αρχαίοι Έλληνες συγγραφείς
Ελισάβετ της Πρωσίας

Η **Ελισάβετ** (γερμ. *Elisabeth von Preußen*, 18 Ιουνίου 1815 - 21 Μαρτίου 1885) του Οίκου των Χοεντσόλλερν ήταν πριγκίπισσα της Πρωσίας και μετέπειτα πριγκιπική σύζυγος της Έσσης και παρά τω Ρήνω.

## Βιογραφία
Η *Μαρία Ελισάβετ Καρολίνα Βικτωρία* γεννήθηκε στις 18 Ιουνίου 1815 στο Βερολίνο, και ήταν το έβδομο παιδί και η τρίτη κόρη του Γουλιέλμου της Πρωσίας και της Μαρίας Άννας της Έσσης-Χόμπουργκ.

Στις 22 Οκτωβρίου 1836 παντρεύτηκε τον Κάρολο της Έσσης και παρά τω Ρήνω στο Βερολίνο. Μαζί απέκτησαν τέσσερα παιδιά:
*το Λουδοβίκο (1837 - 1892), παντρεύτηκε (1) την Αλίκη του Ηνωμένου Βασιλείου, απέκτησαν 7 παιδιά και (2) την Αλεξαντρίνα Χούττεν-Σζάπσκα, Κόμισσα του Ρόμροντ (μοργανατικά), δεν απέκτησαν παιδιά.
*τον *Ερρίκο* Λουδοβίκο Γουλιέλμο Αδαλβέρτο Βλαδίμηρο Αλέξανδρο (1838 - 1900), παντρεύτηκε μοργανατικά (1) τη βαρόνη Καρολίνε φον Νίντα, απέκτησαν 1 παιδί και (2) τη βαρόνη Εμιλί φον Ντόρνμπεργκ, απέκτησαν 1 παιδί.
*τη Άννα (1843 - 1865), παντρεύτηκε το Φρειδερίκο Φραγκίσκο Β΄ του Μεκλεμβούργου-Σβερίν. Απέκτησαν 1 παιδί.
*το *Γουλιέλμο* Λουδοβίκο Φρειδερίκο Γεώργιο Αιμίλιο Φίλιππο Γουσταύο Φερδινάνδο (1845 - 1900), παντρεύτηκε μοργανατικά τη βαρόνη Γιοζεφίνε φον Λίχτενμπεργκ. Απέκτησαν 1 παιδί.

Η Ελισάβετ είχε καλή σχέση με την νύφη της, την Αλίκη. Στις 13 Ιουνίου 1877, ο γιο της ανήλθε στο θρόνο ως μεγάλος δούκας της Έσσης. Ήταν παρούσα στον γάμο των δύο μεγαλύτερων κορών του Λουδοβίκου και της Αλίκης, Βικτωρίας και Ελισάβετ. Τον Φεβρουάριο του 1885 γεννήθηκε το πρώτο της δισέγγονο, η Αλίκη του Μπάττενμπεργκ, κόρη της Βικτωρίας.

Πέθανε στις 21 Μαρτίου 1885 στο Μπέσσουνγκεν του Ντάρμστατ σε ηλικία 69 ετών. Είναι θαμμένη στο Ροζενχόχε.

## Πρόγονοι

## Τίτλοι
*18 Ιουνίου 1815 - 22 Οκτωβρίου 1836: *Η Βασιλική Υψηλότητα* Πριγκίπισσα Ελισάβετ της Πρωσίας
*22 Οκτωβρίου 1836 - 21 Μαρτίου 1885: *Η Βασιλική Υψηλότητα* Πριγκίπισσα Καρόλου της Έσσης και του Ρήνου

## Παραπομπές


* Ludwig Clemm: ''Elisabeth''. In: Neue Deutsche Biographie (NDB). Band 4, Duncker & Humblot, Berlin 1959, ISBN 3-428-00185-0, S. 444 f. (Digitalisat).
* Manfred Knodt: *Die Regenten von Hessen-Darmstadt.* 1. Auflage. Schlapp, Darmstadt 1976, ISBN 3-87704-004-7
* Prinzessinnen von Preussen, geneall.net
*Monarchies of Europe, Hesse and by Rhine (Darmstadt) Royal Family

Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Έσσης
Γκλόρια του Τουρν και Τάξις

Η **Γκλόρια του Τουρν και Τάξις** (*Gloria von Turn und Taxis*, γεννημένη ως Γκλόρια φον Σένμπουργκ-Γκλαχάου *Gloria von Schönburg-Glauchau*, 23 Φεβρουαρίου 1960 -) είναι χήρα σύζυγος του Ιωάννη, 11ου Πρίγκιπα του Τουρν και Τάξις.

## Βιογραφία
Η *Μαρία Γκλόρια Φερδινάνδη Ιωακειμίνα Ιωσηφίνα Βιλελμίνη Ουμβέρτη* γεννήθηκε στις 23 Φεβρουαρίου 1960 στη Στουτγκάρδη, και είναι κόρη του Ιωακείμ, Κόμη του Σένμπουργκ-Γκλαχάου και της πρώτης συζύγου του Κόμισσας Βεατρίκης Σζετσιένι-Σαρβάρ ντε Φελσβίντεκ.

Όταν ήταν παιδί, η οικογένειά της μετακόμισε στην Αφρική, και ζούσαν στο Τόγκο και τη Σομαλία, όπου ο πατέρας της εργάστηκε ως συγγραφέας και δημοσιογράφος. Μετακόμισε στη Γερμανία με την οικογένειά της το 1970 και σπούδασε στο Konrad-Adenauer-Gymnasium στο Μεκενχάιμ, και αργότερα σπούδασε στο Kloster Wald, ένα οικοτροφείο κοριτσιών σε μοναστήρι Βενεδικτίνων.

Στις 30 Μαΐου 1980 παντρεύτηκε τον Ιωάννη, 11ο Πρίγκιπα του Τουρν και Τάξις στο Ρέγκενσμπουργκ.. Μαζί απέκτησαν τρία παιδιά:
*την Πριγκίπισσα ''Μαρία Θηρεσία'' Λουδοβίκα Κλοτίλδη Ελένη Αλεξάνδρα (γενν. το 1980-), παντρεύτηκε τον Ούγκο Γουίλσον. Απέκτησαν 2 παιδιά.
*την Πριγκίπισσα ''Ελισάβετ'' Μαργαρίτα Μαρία Άννα Βεατρίκη (γενν. το 1982-)
*τον Πρίγκιπα *Αλβέρτο* Μαρία Λαμόραλ Μιχαήλ Ιωάννη Γαβριήλ (γενν. το 1983-)

## Τίτλοι
***23 Φεβρουαρίου 1960 – 30 Μαΐου 1980**: Κόμισσα Γκλόρια φον Σένμπουργκ-Γκλαχάου 
***30 Μαΐου 1980 – 26 Απριλίου 1982**: *Η Γαληνοτάτη Υψηλότητα* Η Κληρονομική Πριγκίπισσα του Τουρν και Τάξις
***26 Απριλίου 1982 – 14 Δεκεμβρίου 1990**: *Η Γαληνοτάτη Υψηλότητα* Η Πριγκίπισσα του Τουρν και Τάξις
***14 Δεκεμβρίου 1990 – μέχρι σήμερα**: *Η Γαληνοτάτη Υψηλότητα* Η Χήρα Πριγκίπισσα του Τουρν και Τάξις
**Επίσημα στη Γερμανία: Γκλόρια, Πριγκίπισσα του Τουρν και Τάξις

## Παραπομπές


## Πηγές
* *Unsere Umgangsformen. Die Welt der guten Sitten von A-Z* - with Princess Alessandra Borghese - (2000).  
* *Gloria: Die Fürstin - Im Gespräch mit Peter Seewald* (2005). 
* *Die Fürstin und der Kardinal* - with Cardinal Joachim Meisner - (2008). 

Κατηγορία:Γερμανοί ευγενείς
Κατηγορία:Γερμανοί ευεργέτες
Κατηγορία:Γερμανοί Ρωμαιοκαθολικοί
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Γερμανίδες κόμισσες
Ματθίλδη του Άντεχς

Η **Ματθίλδη**, γερμ. Matilda von Andechs (απεβ. 1245) από τον Οίκο του Άντεχς ήταν κόρη του μαργράβου της Ίστρια και με τον γάμο της έγινε κόμισσα της Γκορίτσια.

## Βιογραφία
Ήταν η τρίτη κόρη του Μπέρτολντ Α΄ μαργράβου της Ίστρια και της πρώτης συζύγου του Χέντβιχ των Βίττελσμπαχ, κόρης του Όθωνα Δ΄ παλατινού κόμη του Σάιερν. 

Από τον γάμο της με τον Ένγκελμπερτ Γ΄ κόμη της Γκορίτσια απέκτησε έναν γιο, τον Μάινχαρντ Α΄, που θα κληρονομούσε τον τίτλο του δούκα της Μερανίας έπειτα από το τέλος τού μικρανιψιού της Όθωνα Β΄, που ήταν άτεκνος. Ωστόσο τότε αυτός ο τίτλος έγινε χωρίς νόημα, καθώς οι μαρκιωνίες της Ίστρια και της Καρνιόλα περιήλθαν στο Πατριαρχείο της Ακουιλέια και οι αρχικές ιδιοκτησίες των Άντεχς κατελήφθησαν από τους δούκες της Βαυαρίας.

## Οικογένεια
Παντρεύτηκε τον Ένγκελμπερτ Γ΄ κόμη της Γκορίτσια (απεβ. 1220) και είχε τέκνο:
* Μάινχαρντ Α΄ π.1200-1205, κόμης της Γκορίτσια-Τυρόλου.

## Αναφορές σε πηγές


## Πηγές
* Marek, Miroslav. "german/diessen1.html". genealogy.euweb.cz

Κατηγορία:Οίκος του Άντεχς
Κατηγορία:Γερμανίδες κόμισσες
Κατάλογος ελληνικών ταινιών του 2011

Ο παρακάτω κατάλογος περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 2011.

## Ενδεικτικός κατάλογος
 

## Παραπομπές

Κατηγορία:Ελληνικές ταινίες ανά έτος
Μπέρτολντ Α΄ της Ίστρια

O **Μπέρτολντ Α΄** (γερμ. *Berthold I*, π. 1110/1122 - 14 Δεκεμβρίου 1188) από τον Οίκο του Άντεχς ήταν μάργραβος της Ίστρια το διάστημα 1173-1188.

## Βιογραφία
Ήταν γιος του Μπέρτολντ Β΄ κόμη του Άντεχς, κυρίου του Ντήσσεν (στη Βαυαρία), Πάσσενμπουργκ (στη Φραγκονία) & Στάιν (στην Καρνιόλα) και της πρώτης συζύγου του Σοφίας της Βαϊμάρης, κόρης του Πόππο Β΄ μαργράβου της Καρνιόλας & Ίστριας.

Ο αδελφός του Όθων έγινε πρίγκιπας-επίσκοπος του Μπρίξεν το 1165. Διαδέχθηκε τον πατέρα του το 1151 ως Μπέρτολντ Γ΄ κόμης του Άντεχς. Ο Μπέρτολντ ήταν ένας πιστός υποστηρικτής τού Φρειδερίκου Α΄ Χοενστάουφεν του *Βαρβαρόσσα*, βασιλιά της Γερμανίας. Ο Μπέρτολντ Α΄ ανήλθε σε έναν από τους πιο σημαντικούς ευγενείς και κατείχε εκτεταμένες ιδιοκτησίες στη Βαυαρία, όπως επίσης στη Φραγκονία και στην Καρνιόλα, νότια των Ανατολικών Άλπεων. 

Το 1173 τοποθετήθηκε μάργραβος της Ίστρια (ως Μπέρτολντ Α΄), διαδεχόμενος τον Ένγκελμπερτ Γ΄, τελευταίο μάργραβο από τον Οίκο του Σπόνχαϊμ και εξάδελφο της Σοφίας, μητέρας τού Μπέρτολντ Α΄. Όταν το 1180 ο Φρειδερίκος Α΄ εκτόπισε τον Ερρίκο Γ΄ των Γουέλφων τον *Λέοντα*, δούκα της Σαξονίας, περιέβαλε τον Μπέρτολντ, γιο τού Μπέρτολντ Α΄, τον  με τον τίτλο τού δούκα της Μερανίας, αναβιβάζοντας έτσι τον Οίκο τού Άντεχς σε πριγκιπική θέση.

## Οικογένεια
Νυμφεύτηκε πρώτα το 1152 τη Χέντβιχ των Βίττελσμπαχ, κόρη τού Όθωνα Δ΄ παλατινού κόμη τού Σάιερν και είχε τέκνα:
* Μπέρτολντ π.1159-1204, δούκας της Μερανίας (Δ΄ του Άντεχς και Β΄ της Ίστρια & Καρνιόλα).
* Σοφία απεβ. 1218, παντρεύτηκε τον Πόππο Δ΄ κόμη τού Χέννεμπεργκ (απεβ. π.1190).
* Κουνιγκούντε απεβ. μετά το 1207, παντρεύτηκε πιθανόν τον Έμπερχαρντ κόμη τού Έμπερσταϊν.
* Ματθίλδη απεβ. 1245, κόμισσα του Πιζίνο. Παντρεύτηκε πρώτα τον Μπέρτολντ μάργραβο τού Βόμπουργκ και μετά τον Ένγκελμπερτ Γ΄ κόμη της Γκορίτσια.

Ο Μπέρτολντ Α΄ έκανε δεύτερο γάμο περί το 1180 με τη Λούιτγκαρντ των Έστριντσεν, κόρη τού Σβεν Γ΄ της Δανίας και είχε τέκνα:
* Πόππο απεβ. 1245, επίσκοπος του Μπάμπενμπεργκ.
* Μπέρτα απεβ. 1190, ηγουμένη στο Γκέρμπστατ.

## Πρόγονοι

## Αναφορές σε πηγές


## Πηγές
* Marek, Miroslav. "german/diessen1.html". genealogy.euweb.cz.[self-published source][better source needed]
* "Archived copy". Archived from the original on 2009-01-08. Retrieved 2009-08-25.
* Arnold, Benjamin. Princes and Territories in Medieval Germany, Cambridge University Press, 2003 ISBN 9780521521482

Κατηγορία:Οίκος του Άντεχς
Κατηγορία:Ίστρια
Αντώνης Καρκαγιάννης

Ο **Αντώνης Καρκαγιάννης** (Αμπελάκια Λάρισας, 10 Μαρτίου 1932 &ndash; Αθήνα, 13 Μαΐου 2010) ήταν Έλληνας δημοσιογράφος. Σε νεανική ηλικία, διώχθηκε για την συμμετοχή του σε δραστηριότητες του Κομμουνιστικού Κόμματος. Από το 1983 έως τον θάνατό του, εργάστηκε για την αθηναϊκή εφημερίδα *[[Η Καθημερινή]]* ως συντάκτης, αρχισυντάκτης, διευθυντής σύνταξης και εκδότης.

## Βιογραφία
Γόνος εύπορης οικογένειας από την Λάρισα, ο Αντώνης Καρκαγιάννης ήταν παιδί του ειρηνοδίκη και δικηγόρου Αστέριου Καρκαγιάννη και της Ασπασίας Καρκαγιάννη το γένος Παμπούρα. Οι γονείς του είχαν τρία παιδιά &mdash; όλα αγόρια &mdash; και ο Αντώνης ήταν ο δεύτερος γιος. Oλοκλήρωσε τις γυμνασιακές του σπουδές στο Α΄ Γυμνάσιο Αμαρουσίου και το 1951 έγινε δεκτός στην Νομική Σχολή του Πανεπιστημίου Αθηνών. Όμως δύο χρόνια αργότερα διέκοψε τις σπουδές του στην Νομική &mdash; και δεν τις τελείωσε ποτέ &mdash; εξαιτίας της εμπλοκής του στις δυναμικές διαδηλώσεις της εποχής για το Κυπριακό, και της ενασχόλησής του με το Κομμουνιστικό Κόμμα. Για το τελευταίο, συμμετείχε στην έκδοση της παράνομης *Νέας Γενιάς* (περιοδικό της ΕΠΟΝ) και του παράνομου *[[Ριζοσπάστης|Ριζοσπάστη]]*.

Από το 1953 έως το 1973, φυλακίστηκε και εκτοπίσθηκε επανειλημμένα λόγω των πολιτικών του ιδεών. Τον καιρό της Δικτατορίας, ίδρυσε με άλλους τις εκδόσεις Ολκός, από τις οποίες αποσύρθηκε όταν έγινε η Μεταπολίτευση. Τον Μάιο του 1972, μαζί με τον Χρήστο Παπουτσάκη, εξέδωσε το περιοδικό *[[Αντί (περιοδικό)|Αντί]]*, αλλά οι Αρχές της Δικτατορίας απαγόρευσαν την κυκλοφορία του αμέσως μετά το πρώτο τεύχος. (Το περιοδικό επανακυκλοφόρησε τον Σεπτέμβριο του 1974 με εκδότη τον Χρήστο Παπουτσάκη.) Ο Καρκαγιάννης ήταν επίσης συνιδρυτής των περιοδικών *Σύγχρονος Κινηματογράφος* (1969), *Τώρα* (1973) και *Ο Πολίτης* (1976).

Το 1974, άρχισε να δουλεύει ως διορθωτής κειμένων στην αθλητική εφημερίδα *[[Φως των Σπορ]]*. Tο 1983 προσελήφθη ως συντάκτης ύλης στην εφημερίδα *[[Η Καθημερινή]]*. Κατόπιν συνέχισε στην ίδια εφημερίδα ως  αρχισυντάκτης, διευθυντής σύνταξης και εκδότης. Το όνομά του συνδέθηκε με την ανανέωση της *Καθημερινής*, μετά την εξαγορά της από τον Αριστείδη Αλαφούζο το 1988.

Διακρίθηκε για την προσήλωσή του στις αρχές της δημοσιογραφίας, για την την εργασιομανία του, για την ευρεία κοινωνική του μόρφωση και για την τόλμη της γνώμης του. Δεν δίστασε να έρθει σε ρήξη με την Αριστερά για θέσεις που ο ίδιος έκρινε πως ήταν λανθασμένες, όπως οι κρατικοποιήσεις επιχειρήσεων, η παραμονή γηραλέων πρωταιτίων της Χούντας στην φυλακή, η εκτροπή του Αχελώου στον Θεσσαλικό κάμπο, τα «κεκτημένα [εργασιακά] δικαιώματα», κ.ά..

Ο Αντώνης Καρκαγιάννης πέθανε από καρκίνο σε νοσοκομείο της Αθήνας τα ξημερώματα της 13ης Μαΐου 2010.

## Εργογραφία
Παρότι έγραψε πάρα πολλά άρθρα στην *[[Η Καθημερινή|Καθημερινή]]* και σε άλλα έντυπα, εντούτοις μόνον δύο βιβλία έχουν κυκλοφορήσει με το όνομά του:

* 
* 

## Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Ερρίκος Β΄ της Ίστρια

Ο **Ερρίκος Β΄** (γερμ. *Heinrich II*, π. 1175 - 18 Ιουλίου 1228) από τον Οίκο του Άντεχς ήταν ευγενής, μάργραβος της Ίστρια & Καρνιόλα το διάστημα 1204-1228. Κληρονόμησε την κομητεία του Στάιν (το Κάμνικ στην Άνω Καρνιόλα) και επέκτεινε την επικρατειά του στη μακριωνία του Βίντικ με επιγαμία. Απεβίωσε άτεκνος και οι αχανείς ιδιοκτησίες του τελικά κληρονομήθηκαν από την ανιψιά του Αγνή της Μερανίας.

## Βιογραφία
Ήταν ο δευτερότοκος γιος τού Μπέρτολντ δούκα της Μερανίας και κόμη της Ίστρια και Καρνιόλα και της Αγνής των Βίττελσμπαχ, κόρης τού Ντέντο Γ΄ μαργράβου της Λουσατίας.

Έπειτα από το τέλος τού πατέρα του το 1204, ο Ερρίκος ανέλαβε το αξίωμα τού μαργράβου της Ίστρια-Καρνιόλα (γερμ.: Κράιν) και τις κτήσεις που βρίσκονταν νότια του Δούναβη. Στην ίδια την Ίστρια, η Δημοκρατία της Βενετίας έκανε τη ζωή τόσο δύσκολη, που στην πράξη κυβερνούσε τη χερσόνησο αυτή. Η πολιτικές τού δόγη της Ερρίκου Δανδόλου είχαν αφήσει ένα δυνατό σημάδι επάνω στην περιοχή. Και καθώς το εμπόριο και η επιρροή απλώθηκε προς τη Βενετία, η Ίστρια γινόταν ασθενέστερη.

## Οικογένεια
Πριν το 1207, ο Ερρίκος Β΄ νυμφεύτηκε τη Σοφία, κόρη και κληρονόμο τού Αλβέρτου κόμη τού Βάιχσελμπουργκ (Απεβ. 1209) στη σημερινή Σλοβενία, στην οποία οι Άντεχς δαπάνησαν τεράστιο πλούτο στη μαρκιωνία του Βίντικ. Ο γάμος θα έμενε άτεκνος.

## Πρόγονοι

## Αναφορές σε πηγές


## Πηγές
* Lyon, Jonathan R. (2013). Princely Brothers and Sisters: The Sibling Bond in German Politics, 1100–1250. Ithaca and London: Cornell University Press. ISBN 978-0801451300.

Κατηγορία:Οίκος του Άντεχς
Κατηγορία:Ίστρια
Γεωργιανή Μαφία

Η **Γεωργιανή μαφία** είναι μια ομάδα οργανωμένου εγκλήματος. Η Γεωργιανή μαφία δεν είνα μια κοινή συμμορία αλλά μια καλά οργανωμένη εγκληματική οργάνωση. Είναι ένα από τα μεγαλύτερα, ισχυρότερα και πιο επιδραστικά εγκληματικά δίκτυα στην Ευρώπη. Ελέγχει και ρυθμίζει τις ρωσόφωνες ομάδες μαφίας. Είναι πολύ ενεργή στη Ρωσία και την Ευρώπη.

Αποτελείται από 10.000 μέλη σε όλον τον κόσμο.

## Παραπομπές


Κατηγορία:Μαφία
Κατηγορία:Εγκληματικές οργανώσεις
Μπέρτολντ, πατριάρχης της Ακουιλέια

Ο **Μπέρτολντ**, γερμ. Berthold von Andechs von Meran, ιταλ.: Bertoldo di Andechs-Merano (π. 1180 - 23 Μαΐου 1251) από τον Οίκο τού Άντεχς ήταν, ως Ε΄, κόμης τού Άντεχς από το 1204, αρχιεπίσκοπος της Καλόκσα το διάστημα 1208-18 και πατριάρχης της Ακουιλέια από το 1218 ως το τέλος του.

## Βιογραφία
Ήταν ο τέτερτος γιος τού Μπέρτολντ Δ΄ κόμη τού Άντεχς, που αναβιβάστηκε σε δούκα της Μερανίας από τον Φρειδερίκο Α΄ Χοενστάουφεν τον *Βαρβαρόσσα*, βασιλιά της Γερμανίας το 1183. Η μητέρα τού Αγνή των Βέττιν ήταν κόρη τού Ντέντο Γ΄ μαργράβου της Λουσατίας. Αδέλφια του ήταν ο Όθων Α΄ δούκας της Μερανίας, η Αγνή σύζυγος τού Φιλίππου Β΄ της Γαλλίας, η Γερτρούδη σύζυγος τού Ανδρέα Β΄ της Ουγγαρίας και η αγία Χέντβιχ σύζυγος τού Ερρίκου Α΄ υψηλού δούκα της Πολωνίας & δούκα της Σιλεσίας.

Ο Μπέρτολντ επιλέχθηκε για μία σταδιοδρομία στην Εκκλησία: έγινε κοσμήτορας τού Συλλόγου του καθεδρικού στην αρχιεπισκοπή τού Μπάμπεργκ το 1203. Ακολούθησε την αδελφή του Γερτρούδη στην Αυλή της Ουγγαρίας υπό τον Ανδρέα Β΄, ο οποίος εξέλεξε τον Μπέρτολντ αρχιεπίσκοπο της Καλόκσα το 1206. Ωστόσο η τοποθέτηση δεν είχε την επικύρωση τού πάπα Ιννοκεντίου Γ΄ το 1212, ώσπου ο Μπέρτολντ ανέλαβε να μελετήσει σκληρά στην επισκοπή της Βιτσέντσα. Παρ' όλα αυτά ο Ανδρέας Β΄ τον έκανε μπάνο της Κροατίας, Δαλματίας & Σλαβονίας· ακόμη βοϊβόδα της Τρανσυλβανίας και εκπρόσωπο (deputy) τού βασιλιά το 1212. Η υπερβολική αυτή προτίμηση -μετά από υποκίνηση της αδελφής του- στα αξιώματα, έκανε τους Ούγγρους μεγιστάνες να αηδιάσουν. Το 1213, ενώ ο βασιλιάς ήταν σε εκστρατεία στη Γαλικία-Βολυνία, τόλμησαν μία επιδρομή στο κυνηγετικό στρατόπεδο της βασίλισσας και σκότωσαν τη Γερτρούδη και αρκετούς εκπροσώπους της· ο Μπέρτολντ μόλις που γλίτωσε τη ζωή του με τον Λεοπόλδο ΣΤ΄ δούκα της Αυστρίας.

Στις 10 Φεβρουαρίου 1218 ο πάπας Ονώριος Γ΄ το διόρισε πατριάρχη της Ακουιλέια. Το 1238 ο Μπέρτολντ μετακίνησε την πρωτεύουσα της εκκλησιαστικής πολιτείας από το Τσιβιντάλε στο Ούντινε, όπου έδωσε εντολές να εγείρουν καθεδρικό. Εδραίωσε τη θέση του με το να είναι πιστός υποστηρικτής τού Φρειδερίκου Β΄ Χοενστάουφεν βασιλιά της Γερμανίας εναντίον των Ιταλικών πόλεων της Λομβαρδικής Ένωσης. Ωστόσο στη βίαιη αντιδικία τού βασιλιά με τον πάπα Γρηγόριο Θ΄ το να μείνει πιστός στον Φρειδερίκο Β΄ τού στοίχισε τον αφορισμό από τον πάπα το 1239, η οποία όμως ανακλήθηκε δύο έτη μετά με την παρεμβολή τού Ανδρέα Β΄. Στα επόμενα έτη ο Μπέρτολντ προσπάθησε να κάνει τον διαιτητή μεταξύ τού βασιλιά και τού πάπα, αν και εις μάτην.

Με το τέλος του Μπέρτολντ, η σειρά κομήτων του Άντεχς εξέλιπε. Ήταν ο τελευταίος σε μία μακρά σειρά Γερμανών πατριαρχών της Ακουιλέια. Ο διάδοχός του Γκρεγκόριο ντι Μοντελόνγκο είχε οδηγήσει ένα συνασπισμό των Γουέλφων (παπικών) εναντίον τού Φρειδερίκου Β΄.

## Πρόγονοι

## Αναφορές σε πηγές


## Πηγές
*  G. A. Loud, ed. (2010), The Crusade of Frederick Barbarossa: The History of the Expedition of the Emperor Frederick and Related Texts, Ashgate, pp. 61–62; Jonathan Lyon (2013), Princely Brothers and Sisters: The Sibling Bond in German Politics, 1100–1250, Ithaca and London: Cornell University Press, p. 154 n. 10.

Κατηγορία:Οίκος του Άντεχς
Αγνή της Μερανίας, δούκισσα

Η **Αγνή**, γερμ. Agnes von Andechs von Merania (π. 1215 - 7 Ιανουαρίου 1263) από τον Οίκο του Άντεχς ήταν κόρη του δούκα της Μερανίας και με τους γάμους της έγινε πρώτα δούκισσα της Αυστρίας (1230-43) και μετά δούκισσα της Καρινθίας (!256-63).

## Βιογραφία
Ήταν η πρώτη κόρη του Όθων Α΄ δούκα της Μερανίας και της Βεατρίκης Β΄ των Χοενστάουφεν κόμισσας της Βουργουνδίας, κόρης τού Όθωνα Α΄ κόμη της Βουργουνδίας.

Εκ πατρός θείες της ήταν: η Αγνή ήταν σύζυγος του Φιλίππου Β΄ της Γαλλίας, η Γερτρούδη σύζυγος του Ανδρέα Β΄ της Ουγγαρίας και η Χέντβιχ σύζυγος του Ερρίκου Α΄ υψηλού δούκα της Πολωνίας & δούκα της Σιλεσίας.

Αδέλφια της ήταν ο Όθων Β΄, που διαδέχθηκε τον πατέρα τους ως δούκας της Μερανίας και, ως Γ΄, κόμης της Βουργουνδίας, η Βεατρίκη σύζυγος του Χέρμαν Β΄ κόμη της Βαϊμάρης-Όρλαμυντε και η Αδελαΐδα σύζυγος του Ούγου κόμη της Βουργουνδίας.

Το 1263 απεβίωσε η Αγνή και τάφηκε στο αββαείο της Στίσνα στη μαρκιωνία του Βίντικ (μετέπειτα Κάτω Καρνιόλα). Το 1269 απεβίωσε και ο δεύτερος σύζυγός της και η προίκα της περιήλθε στον Ότακαρ Β΄ της Βοημίας.

## Οικογένεια
Παντρεύτηκε πρώτα το 1229 τον Φρειδερίκο Β΄ των Μπάμπενμπεργκ τον *Εριστικό*, τότε διάδοχο του Λεοπόλδου ΣΤ΄ δούκα της Αυστρίας. Ο Φρειδερίκος Β΄ είχε μόλις διαζευχθεί από τη σύζυγό του Ευδοκία (Σοφία) Λασκαρίνα, κόρη του Θεοδώρου Α΄ Αυτοκράτορα των Ρωμαίων, επειδή δεν έκαναν παιδιά. Το 1230 αυτός έγινε δούκας της Αυστρίας. Βασισμένος στην προίκα της Αγνής, που μεταξύ άλλων περιελάμβανε τις μεγάλες ιδιοκτησίες των Άντεχς στις μαρκιωνίες της Καρνιόλα και του Βίντικ, ο Φρειδερίκος Β΄ ονόμασε τον εαυτό του *κύριο της Καρνιόλα* το 1232.

Ωστόσο ο Φρειδερίκος Β΄ διαζεύχθηκε και την Αγνή, επειδή δεν έκαναν παιδιά, το 1243. Ο αγέρωχος δούκας περιέπεσε σε μία συνοριακή διένεξη με τον Μπέλα Δ΄ της Ουγγαρίας και το 1246, στη μάχη του ποταμού Λέιθα, σκοτώθηκε. Ήταν ο τελευταίος του Οίκου του, που με το τέλος του εξέλιπε. Τον κληρονόμησε η αδελφή του Μαργαρίτα και η ανιψιά του Γερτρούδη. 

Από το 1250 η Αγνή αναφέρεται στα έγγραφα ως σύζυγος του Ούλριχ Γ΄ των Σπόνχαϊμ δούκα της Καρινθίας. Αυτός θα μπορούσε να είχε διαδεχθεί τον πρώην σύζυγό της στον τίτλο του κυρίου της Καρνιόλα και με το τέλος του πατέρα της το 1256 έγινε *δούκας της Καρνιόλα*. Το ζεύγος απέκτησε:
* δύο τέκνα, που όμως απεβίωσαν μικρά.

## Πρόγονοι

## Παραπομπές


## Πηγές
* VEBER, Václav, a kol. Dějiny Rakouska. Praha : Nakladatelství Lidové noviny, 2002. Dále jen Dějiny Rakouska. ISBN 80-7106-491-2. S. 107.
* VANÍČEK, Vratislav. Velké dějiny zemí Koruny české II. 1197-1250. Praha : Paseka, 2000. ISBN 80-7185-273-2. S. 341.

Κατηγορία:Οίκος του Άντεχς
Μαρία Ελισάβετ στη Βαυαρία

Η **Μαρία Ελισάβετ εν Βαυαρία** (*Maria Elisabeth in Bayern*, 5 Μαΐου 1784 - 1 Ιουνίου 1849) ήταν κόρη του Γουλιέλμου, Δούκα εν Βαυαρία.

## Βιογραφία
Η *Μαρία Ελισάβετ Αμαλία Φραγκίσκη* γεννήθηκε στις 5 Μαΐου 1784 στο Λάντσχουτ και ήταν το δεύτερο παιδί και η μοναχοκόρη του Γουλιέλμου, Δούκα εν Βαυαρία, και της Μαρίας Άννας του Παλατινάτου-Τσβάιμπρυκεν-Μπίρκενφελντ.

Στις 9 Μαρτίου 1808 παντρεύτηκε τον Λουί-Αλεξάντρ Μπερτιέ, Δούκα του Βανγκράμ. Μαζί απέκτησαν τρία παιδιά:
*τον Ναπολεόν Αλεξάντρ (1810-1887), παντρεύτηκε την Ζεναΐντ Φρανσουάζ Κλαρύ. Απέκτησαν 3 παιδιά.
*τη Καρολίν Ζοζεφίν (1812-1905), παντρεύτηκε τον ΑλφόνςΝαπολεόν, Βαρόνο του Χάουτπουλ. Δεν απέκτησαν παιδιά.
*τη Μαρί Ανν (1816-1878), παντρεύτηκε τον Ζυλ Λεμπρύν, Δούκα του Πλαιζάνς. Απέκτησαν 1 παιδί.

Πέθανε την 1η Ιουνίου 1849 στο Παρίσι σε ηλικία 65 ετών.

## Πρόγονοι

## Παραπομπές


* Oskar Criste: *Napoleon und seine Marschälle*, Band 4, C.W. Stern, 1906, S. 54
* Freunde Mainfränkischer Kunst und Geschichte: Mainfränkisches Jahrbuch für Geschichte und Kunst, Band 34-35, Freunde Mainfränkischer Kunst und Geschichte., 1982, S. 83
* Georg Hassel: *Allg. Europäisches staats u. address: Handbuch*, 1816, S. 90
* Karl August Schimmer:*Die französische Revolution und ihre Folgen*, J. P. Sollinger, 1838, S. 179
* Maria Elisabeth Franziska, Herzogin in Bayern
* Wittelsbach 7, genealogy.euweb.cz

Κατηγορία:Οίκος του Βίττελσμπαχ
Κατηγορία:Γερμανοί ευγενείς
Κατηγορία:Δούκισσες στη Βαυαρία
Βεατρίκη του Άντεχς-Μερανίας

Η **Βεατρίκη**, γερμ. Beatrix von Andechs von Merania (1210 - 9 Φεβρουαρίου 1271) από τον Οίκο του Άντεχς ήταν κόρη του δούκα της Μερανίας και με τον γάμο της έγινε κόμισσα της Βαϊμάρης-Όρλαμυντε.

## Βιογραφία
Ήταν η τρίτη κόρη του Όθωνα Α΄ δούκα της Μερανίας και της Βεατρίκης Β΄ των Χοενστάουφεν κόμισσας της Βουργουνδίας, κόρης του Όθωνα Α΄ κόμη της Βουργουνδίας.

Ήταν κληρονόμος του κάστρου Πλάσενμπουργκ, με το Κούλμπαχ και το Μίττελμπεργκ και την κυριότητα του Μπέρνεκ, περιλαμβανομένου των Γκόλντκροναχ, Μάιναου, Βίρσμπεργκ, Πρέτζεντορφ (σημερινό Χίμελκρον), το κάστρο Τσβάιρνιτς και το Τρέμπγκαστ.

## Οικογένεια
Παντρεύτηκε τον Χέρμαν Β΄ των Ασκάνια κόμη της Βαϊμάρης-Όρλαμυντε και είχε τέκνα:
* Χέρμαν ο *Πρεσβύτερος*, κληρικός.
* Χέρμαν Γ΄ π.1230-1283, κόμης της Βαϊμάρης-Όρλαμυντε.
* Αλβέρτος Γ΄ απεβ. 1293.
* Όθων Γ΄ ο *Μεγαλοπρεπής*, κόμης της Βαϊμάρης-Όρλαμυντε.
* Σοφία, παντρεύτηκε το 1259 τον Ερρίκο Η΄ κόμη της Βάιντα (π.1238-1280).
* Όθων ο *Νεότερος*, μέλος του Συλλόγου του καθεδρικού στο Βύρτσμπουργκ το διάστημα 1265-1308.

## Πρόγονοι

## Πηγές
* C. Chl. Freiherr von Reitzensten: Regesten der Grafen von Orlamuende aus Babenberger und Ascanischem Stamm, Historical Society of Upper Franconia ("Upper Franconian Historical Society"), Bayreuth, 1871

Κατηγορία:Οίκος του Άντεχς
Κατηγορία:Γερμανίδες κόμισσες
Παραλία Ροβιάτας Ηλείας

Η **Παραλία Ροβιάτας** ή Παραλία Ήλιδας είναι παραθαλάσσιος μικρός οικισμός της Ηλείας στην Περιφερειακή Ενότητα Ηλείας, ο οποίος βρίσκεται στα δυτικά παράλια της Πελοποννήσου και τον Χελωνίτη κόλπο. Απέχει 11 χλμ. Δ. από την Αμαλιάδα και 4 χλμ. ΝΔ. από την Ροβιάτα. Μέσα από τον οικισμό περνούν οι χείμαρροι Γκουρλέσας και Ξεροπόταμος που είναι κατάληξη του Σοχιά. Η παραλία της είναι μέρος της μεγάλης αμμώδους παραλίας που ξεκινά από τις Θίνες Βαρθολομιού και φθάνει μέχρι την Αγία Μαρίνα στα Δουναίικα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Ροβιάτας. Σύμφωνα με το Σχέδιο Καλλικράτης μαζί με τη Ροβιάτα, τον Κασιδιάρη και τα Ρωμέικα αποτελούν την τοπική κοινότητα Ροβιάτας που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 30 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Παραλία Ηλείας

Η ονομασία μπορεί να αναφέρεται σε έναν από τους παρακάτω οικισμούς του νομού Ηλείας:

* Παραλία Επιταλίου Ηλείας στο δήμο Πύργου
* Παραλία Λυγιάς Ηλείας στο δήμο Πηνειού
* Παραλία Ροβιάτας Ηλείας στο δήμο Ήλιδας

καθώς και στις Θίνες Ηλείας που μέχρι το 2001 ονομάζονταν Παραλία Θινών.

Κατηγορία:Αποσαφηνίσεις ελληνικών τοπωνυμίων
Κατάλογος ελληνικών ταινιών του 2012

Ο παρακάτω κατάλογος περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 2012.

## Κατάλογος
 

Κατηγορία:Ελληνικές ταινίες ανά έτος
Άγιοι Θεόδωροι Ροδόπης

Οι **Άγιοι Θεόδωροι** είναι πεδινό χωριό 9,8 χιλιόμετρα βόρεια της Κομοτηνής. Σύμφωνα με την απογραφή του 2021 έχει πληθυσμό 373 κατοίκους. Είναι τοπική κοινότητα της δημοτικής ενότητας Νέου Σιδηροχωρίου στον δήμο Κομοτηνής. Το χωριό ιδρύθηκε από πρόσφυγες της Προύσας, της Ανατολικής Θράκης και τη Φώκια της Σμύρνης. Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Καλαμοκάστρου ενώ με το ΦΕΚ 152Α - 29/09/1960 ορίστηκε έδρα της ομώνυμης νεοιδρυθείσας κοινότητας.
## Πληθυσμός

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Παραπομπές

Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Ελεονώρα του Ζολμς-Χόενζολμς-Λιχ

Η **Ελεονώρα** (γερμ. *Eleonore zu Solms-Hohensolms-Lich*, 17 Σεπτεμβρίου 1871 - 16 Νοεμβρίου 1937) από τον Οίκο του Ζολμς ήταν πριγκίπισσα του Ζολμς-Χόχενσολμς-Λιχ και μετέπειτα μεγάλη δούκισσα της Έσσης και του Ρήνου.

## Βιογραφία
Η *Ελεονώρα Ερνεστίνη Μαρία* γεννήθηκε στις 17 Σεπτεμβρίου 1871 στο Λιχ και ήταν το τέταρτο παιδί και η δεύτερη κόρη του Χέρμαν του Ζολμς-Χόχενσολμς-Λιχ και της Αγνής του Στόλμπεργκ-Βερνιγκερόντε.

Στις 2 Φεβρουαρίου 1905 παντρεύτηκε τον Ερνέστο Λουδοβίκο της Έσσης & παρά τω Ρήνω. Μαζί απέκτησαν δύο παιδιά:
*τον Γεώργιο Δονάτο (1906 - 1937), παντρεύτηκε την Καικιλία της Ελλάδας και της Δανίας. Απέκτησαν 4 παιδιά.
*τον Λουδοβίκο (1908 - 1968), παντρεύτηκε την Μάργκαρετ Κάμπελ-Γκέντες. Δεν απέκτησαν παιδιά.

Τον Οκτώβριο του 1937 ο σύζυγός της, Ερνέστος Λουδοβίκος, πεθαίνει και λίγες εβδομάδες μετά ο δεύτερος γιος της, Λουδοβίκος, επρόκειτο να παντρευτεί την Μάργκαρετ Κάμπελ-Γκέντες στο Λονδίνο. 

Στις 16 Νοεμβρίου 1937, μαζί με τον μεγαλύτερο γιο της, Γεώργιο Δονάτο, τη νύφη της, Καικιλία και τους δύο γιους τους, ταξίδευαν από το Ντάρμστατ προς το Λονδίνο, για να παρευρεθούν σε γάμο.Πέθανε όταν το αεροπλάνο στο οποίο επέβαιναν χτύπησε σε μια καμινάδα εργοστασίου με κακές καιρικές συνθήκες κοντά στην Οστένδη του Βελγίου, το οποίο και συνετρίβη, σκοτώνοντας όλους τους επιβαίνοντες. Είναι θαμμένη στο Ροζενχόχε του Ντάρμστατ.
## Παραπομπές


## Βιβλιογραφία
* Manfred Knodt: *Die Regenten von Hessen-Darmstadt.* 1. Auflage. Schlapp, Darmstadt 1976, ISBN 3-87704-004-7
* Lars Adler: *Die Medaille von 1894 und das Erinnerungszeichen von 1905 anlässlich der beiden Eheschließungen Großherzog Ernst Ludwigs von Hessen und bei Rhein.* In: Archiv für hessische Geschichte und Altertumskunde NF 75 (2017), S. 107–136 [in leicht überarbeiteter Fassung zudem veröffentlicht in: OuE-Magazin – DGO – Deutsche Gesellschaft für Ordenskunde e. V. 19. Jg., Heft 111 (Oktober 2017), S. 242–255].

|-

|-

Κατηγορία:Οίκος του Ζολμς
Κατηγορία:Γερμανοί ευγενείς
Κατηγορία:Μεγάλες δούκισσες της Έσσης
Βραβεία Αμερικανικής Ακαδημίας Κινηματογράφου 1929-1930

μικρογραφία|Η τρίτη απονομή βραβείων Όσκαρ, 1930.
Η **3η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, η οποία τίμησε τις καλύτερες ταινίες που προβλήθηκαν μεταξύ 1η Αυγούστου 1929 και 31 Ιουλίου 1930, πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών στις 5 Νοεμβρίου 1930. Η ταινία *[[Ουδέν νεώτερον από το δυτικό μέτωπο (ταινία 1930)|Ουδέν νεώτερον από το δυτικό μέτωπο]]* του Λιούις Μάιλστοουν απέσπασε τα βραβεία εξαιρετικής παραγωγής και καλύτερης σκηνοθεσίας. Παρουσιαστής της τελετής απονομής ήταν ο Κόνραντ Νέιτζελ.

## Υποψηφιότητες και Βραβεία
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Πολλαπλές υποψηφιότητες

Οι ακόλουθες οκτώ ταινίες πέτυχαν πάνω από μία υποψηφιότητα:

* **6 υποψηφιότητες:** *[[Ερωτική Παρέλασις]]*
* **4 υποψηφιότητες:** *[[Ουδέν νεώτερον από το δυτικό μέτωπο (ταινία 1930)|Ουδέν νεώτερον από το δυτικό μέτωπο]]*, *[[Στα κάτεργα]]* και *[[Μετά το διαζύγιο]]*
* **3 υποψηφιότητες:** *[[Ντισραέλι (ταινία)|Ντισραέλι]]* και *[[Άννα Κρίστι (ταινία, 1930)|Άννα Κρίστι]]*
* **2 υποψηφιότητες:** *[[Bulldog Drummond]]* και *[[Romance]]*

### Αριθμός νικών

Οι ακόλουθες δύο ταινίες απέσπασαν περισσότερα από ένα βραβεία:

* **2 βραβεία:** *[[Ουδέν νεώτερον από το δυτικό μέτωπο (ταινία 1930)|Ουδέν νεώτερον από το δυτικό μέτωπο]]* και *[[Στα κάτεργα]]*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

## Βιβλιογραφία
*

Κατηγορία:Τελετές απονομής βραβείων Όσκαρ
Βραβεία Αμερικανικής Ακαδημίας Κινηματογράφου 1928-1929

Η **2η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, η οποία τίμησε τις καλύτερες ταινίες που κυκλοφόρησαν από την 1η Αυγούστου 1928 ως τις 31 Ιουλίου 1929 πραγματοποιήθηκε στο Λος Άντζελες από την Αμερικανική Ακαδημία Κινηματογραφικών Τεχνών και Επιστημών στις 3 Απριλίου 1930. Καλύτερη ηθοποιός αναδείχθηκε η Μαίρη Πίκφορντ, η οποία έκανε προσωπική εκστρατεία για να διακριθεί. Τα βραβεία παρουσιάστηκαν από τον Γουίλιαμ Κ. ΝτεΜίλ.

Ήταν η πρώτη χρονιά κατά την οποία καμία ταινία δεν απέσπασε περισσότερα από ένα Όσκαρ. 

## Υποψηφιότητες και Βραβεία
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Πολλαπλές υποψηφιότητες

Τα ακόλουθα 9 φιλμ έλαβαν πολλαπλές υποψηφιότητες:

* **5 υποψηφιότητες:** *[[Ο Πατριώτης]]* και *[[Ο ληστής της Αριζόνας]]*
* **3 υποψηφιότητες:** *[[Η Μελωδία του Μπρόντγουεϊ]]*, *[[Το Άλλοθι]]* και *[[Η Μη Εστεμμένη Βασίλισσα]]*
* **2 υποψηφιότητες:** *[[Madame X (ταινία του 1929)|Madame X]]*, *[[The Valiant (ταινία του 1929)|The Valiant]]*, *[[Our Dancing Daughters]]* και *[[Street Angel]]*

## Παραπομπές


## Βιβλιογραφία
*

## Εξωτερικοί σύνδεσμοι

* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Κατηγορία:Τελετές απονομής βραβείων Όσκαρ
Ιαγουάρος (ταινία, 1994)

Ο ***Ιαγουάρος*** είναι ελληνική δραματική ταινία του 1994, σε σκηνοθεσία της Κατερίνας Ευαγγελάκου. Η ταινία συμμετείχε στο 19ο Διεθνές Φεστιβάλ Κινηματογράφου Μόσχας.

## Διανομή ρόλων

* Νινή Βοσνιάκου ως Δήμητρα
* Υβόννη Μαλτέζου ως Φιλιώ Καλλιμανοπούλου**'
* [[Δημήτρης Καταλειφός]] ως Ηλίας
* [[Ακύλλας Καραζήσης]] ως Ανδρέας Καλλιμανόπουλος**'
* Ταξιάρχης Χάνος ως Κώστας**'
* Ηρώ Νικολάου ως μητέρα
* Χριστίνα Πέγιου ως Βιβή**'
* Τατιάνα Ρενιέρη ως Μαρούλα**
* Ζήσης Μανδηλιώτης ως ταξιτζής

## Παραπομπές


## Εξωτερικοί σύνδεσμοι
*

Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 1990
Κατηγορία:Ταινίες του 1994
Κατηγορία:Ταινίες γυρισμένες στην Ελλάδα
Χέρμαν Β΄ της Βαϊμάρης-Όρλαμυντε

Ο **Χέρμαν Β΄**, γερμ. Hermann II von Weimar-Orlamünde (π. 1184 - 27 Δεκεμβρίου 1247) από τον Οίκο των Ασκάνια ήταν κόμης της Βαϊμάρης-Όρλαμυντε.

## Βιογραφία
Ήταν γιος του Ζήγκφρηντ Γ΄ κόμη της Βαϊμάρης-Όρλαμυντε και της Σοφίας των Έστριντσεν, κόρης του Βάλντεμαρ Α΄ της Δανίας.

Διαδέχθηκε τον πατέρα του το 1206 μαζί με τον αδελφό του Αλβέρτο Β΄. Η διαφωνία με τον Χέρμαν Α΄ των Λουδοβικιδών λάντγκραβο της Θουριγγίας εξελίχθηκε σε σύγκρουση: ο Χέρμαν Α΄ κατέλαβε το κάστρο Σάουενφορστ μεταξύ Όρλαμυντε και Ρούντολστατ. Το 1214 ο Χέρμαν Α΄ αιχμαλώτισε τον Χέρμαν Β΄ στα κάστρο Βάιμαρ. Ο Λουδοβίκος Δ΄, διάδοχος του πατέρα του Χέρμαν Α΄, επίσης πολέμησε εναντίον των αδελφών Χέρμαν Β΄ και Αλβέρτου Β΄. Παρά τα συνεχιζόμενα προβλήματα με τη Θουριγγία, ο Χέρμαν Β΄ κατάφερε να επεκτείνει την εδαφική εξουσία του. Ίδρυσε την πόλη της Βαϊμάρης και ένα Κιστερκιανό μοναστήρι στο Όμπερβαϊμαρ. Στη διένεξη μεταξύ των Οίκων Γουέλφων και Χοενστάουφεν πήρε το μέρος των Χοενστάουφεν. Αυτές οι ατελεύτητες έριδες τελικά προκάλεσαν την πτώση του Οίκου του. Οι περιοχές γύρω από τις δύο κύριες πόλεις παρέμειναν δύο ξεχωριστές επικράτειες, έτσι ήταν λογικό ότι περί το 1265 οι γιοί του Χέρμαν Γ΄ και Όθων Γ΄ να διαιρέσουν την κομητεία σε δύο διαφορετικές κομητείες, της Βαϊμάρης και του Όρλαμυντε.

## Οικογένεια
Νυμφεύτηκε τη Βεατρίκη των Άντεχς, κόρη του Όθωνα Α΄ δούκα της Μερανίας. Ήταν ο κληρονόμος της κυριότητας του Πλάσενμπουργκ, περιλαμβανομένου των Κούλμπαχ και Μίττεμπεργκ και την κυριότητας του Μπέρνεκ, περιλαμβανομένου των Γκόλντκροναχ, Μάιναου, Βίσμπεργκ, Πρέτσεντορφ, του κάστρου Τσβέρνιτς και του Τρέμπγκαστ. Είχε τέκνα:
* Χέρμαν ο *Πρεσβύτερος*, κληρικός.
* Χέρμαν Γ΄ π.1230-1283, κόμης της Βαϊμάρης-Όρλαμυντε.
* Όθων Γ΄ 1244-1285, κόμης της Βαϊμάρης-Όρλαμυντε.
* Σοφία, παντρεύτηκε τον Ερρίκο Η΄ κόμη της Βάιντα (π.1238-1280).
* Όθων ο *Νεότερος*, μέλος του Συλλόγου του καθεδρικού του Βύρτσμπουργκ το διάστημα 1265-1308.

## Πηγές
* Lyon, Jonathan R. (2013). Princely Brothers and Sisters: The Sibling Bond in German Politics, 1100-1250. Cornell University Press.

Κατηγορία:Οίκος των Ασκάνια
Χέρμαν Γ΄ της Βαϊμάρης-Όρλαμυντε

Ο **Χέρμαν Γ΄**, γερμ. Hermann III von Weimar-Orlamünde (π. 1230 - 1283) από τον Οίκο των Ασκάνια ήταν κόμης της Βαϊμάρης-Όρλαμυντε.

## Βιογραφία
Ήταν ο πρωτότοκος γιος του Χέρμαν Β΄ κόμη της Βαϊμάρης-Όρλαμυντε και της Βεατρίκης των Άντεχς, κόρης του Όθωνα Α΄ δούκα της Μερανίας.

Ο Χέρμαν Γ΄ και ο αδελφός του Όθων Γ΄ κληρονόμησαν μαζί τις κτήσεις στη Φραγκονία του θείου τους Όθωνα Β΄ δούκα της Μερανίας. Διέμεναν στο Πλασενμπουργκ. Το 1278 οι δύο αδελφοί διαίρεσαν την κομητεία: ο Χέρμαν Γ΄ έλαβε το Όρλαμυντε και ο Όθων Γ΄ τη Βαϊμάρη και το Πλάσενμπουργκ.

Ο Χέρμαν Γ΄ απεβίωσε από λοιμό (επιδημία πανώλης) σε ηλικία 53 ετών.

## Οικογένεια
Δεν γνωρίζουμε το όνομα της συζύγου του, η οποία απεβίωσε μετά τις 21 Ιουλίου 1279. Είχε τέκνα:
* Ελισάβετ η *Πρεσβύτερη* απεβ. πριν τις 24 Μαρτίου 1333. Παντρεύτηκε πρώτα τον Χέρμαν Α΄ του Λόμπντεμπουργκ-Άρνσχαουγκ (απεβ. 1289) και μετά τον Αλβέρτο Β΄ των Βέττιν μάργραβο του Μάισσεν.
* Χέρμαν Ε΄ πριν το 1287-μετά το 1312.
* Ερρίκος Γ΄ απεβ. μετά τις 26 Μαρτίου 1354, κόμης του Όρλαμυντε. Νυμφεύτηκε την Ίμγκαρντ του Σβάρτσμπουργκ (απεβ. 1354).
* Ελισάβετ η *Νεότερη* απεβ. 1319, μοναχή στο μοναστήρι Βάισσενφελντς.

## Πηγές
* Hermann Grote: Stammtafeln, Leipzig, 1877, p. 221
* Detlev Schwennicke: Europäische Stammtafeln, New edition, vol. I.2, Vittorio Klostermann, Frankfurt, 1999, table 185

## Παραπομπές


Κατηγορία:Οίκος των Ασκάνια
Όθων Γ΄ της Βαϊμάρης-Όρλαμυντε

Ο **Όθων Γ΄**, γερμ. Otto III von Weimar-Orlamünde (1244 - Ιούνιος 1285) από τον Οίκο των Ασκάνια ήταν κόμης της Βαϊμάρης και κύριος των Ρούντολστατ και Πλάσενμπουργκ.

## Βιογραφία
Ήταν ο δευτερότοκος γιος του Χέρμαν Β΄ κόμη της Βαϊμάρης-Όρλαμυντε και της Βεατρίκης των Άντεχς, κόρης του Όθωνα Α΄ δούκα της Μερανίας.

Το 1248 ο Όθων Γ΄ και ο μεγαλύτερος αδελφός του Χέρμαν Γ΄ κληρονόμησαν τις κτήσεις στη Φραγκονία του θείου τους Όθωνα Β΄ δούκα της Μερανίας. Τότε διαίρεσαν τις κτήσεις τους: ο Χέρμαν Γ΄ έλαβε το Όρλαμυντε και ο Όθων Γ΄ τη Βαϊμάρη, το Ρούντολστατ και το Πλάσενμπουργκ. 

Στις 29 Δεκεμβρίου 1279 ο Όθων Γ΄ ίδρυσε το αββαείο Χέμμελσκρον. Απεβίωσε 41 ετών και τάφηκε στο ναό του αββαείου.

## Οικογένεια
Νυμφεύτηκε την Αγνή του Τρούχενμπινγκεν (Απεβ. 1285) και είχε τέκνα:
* Όθων ο *Νεότερος* απεβ. πριν τον Σεπτέμβριο του 1318.
* Όθων Ε΄ απεβ. 1315.
* Χέρμαν απεβ. 1319.
* Αγνή απεβ. 1354, ηγουμένη του αββαείου Χίμμελκρον.

## Παραπομπές


## Πηγές
* Helmuth Meißner: Stiftskirche, ehemaliges Kloster und Schloss Himmelkron, Munichen and Berlin, 1998
* C. Chl. Freiherr von Reitzenstein: Regesten der Grafen von Orlamuende aus Babenberger und Ascanischem Stamm, Historischer Verein für Oberfranken, Bayreuth, 1871
* Theodor Zinck: Himmelkron — Beschreibung seiner Vergangenheit und Gegenwart, Bayreuth, 1925, pp. IV and 4

## Εξωτερικοί σύνδεσμοι
* 

Κατηγορία:Οίκος των Ασκάνια